Нијесам баш из Сарајева


-{I}- варијанта 

Некакав Турчин, дошавши у берберницу да се обрије, каже на питање да је из Сарајева. Берберин од ђаволства стане хвалити како су Сарајлије сви јунаци, и да се они нигда не даду квасити, него суву косу брију. Турчину то буде мило и, показавши да је и он јунак, пристане да га брије ненаквашена; али кад га стане врло бољети и више не могне трпети, онда рече: "Накваси мало, нијесам баш из Сарајева, него поблизу оданде".

-{II}- варијанта 

„Некакво момче, дошавши у берберницу да се обрије, каже на питање одакле је да је из Сарајева. Берберин стане хвалити Сарајлије - како су сви јунаци и како се никад не даду наквасити, него суву браду брију. Момчету то беше мило, и да покаже да је и он јунак, пристане да га брију ненаквашена. Али кад га стане брло бољети и више не могне трпјети, онда рече:

- Накваси мало, нијесам баш из Сарајева, него мало даље.“

Народне шаљиве приче